Bjarni Valtýr með útgáfuhóf í kvöld í Félagsbæ Bjarni Valtýr Guðjónsson í Borgarnesi sendi á dögunum frá sér sína fjórðu ljóðabók . Fyrsta ljóðabók hans , „ Ég leita þín vor “ kom út 2009 . Nýja bókin heitir „ Hvert sem ég lít . “ Það er Sigurjón Þorbergsson sem er útgefandi bókarinnar . Bjarni Valtýr er mikill unnandi íslenskrar náttúru og fornsagna . Það er sem fyrr aðal viðfangsefni hans í ljóðagerðinni . Andi rómantísku stefnunnar frá Jónasi og félögum svífur því yfir skrifborði Bjarna Valtýs eða hvar sem ljóð hans verða til . Í ljóðinu „ Ágústkvöldi “ segir til dæmis í öðru af fimm erindum : Hverfur af tindunum síðla sól , sígur að húmskugginn blíði . Sofnar þá söngurinn fríði . Útgáfukynning á ljóðabókum Bjarna Valtýs verður í Félagsbæ , safnaðarheimilinu í Borgarnesi , í kvöld fimmtudaginn 5. desember klukkan 19 . Auk höfundar er gert ráð fyrir að upplesarar verði : Snjólaug Guðmundsdóttir , Sigrún D Elíasdóttir , Guðbrandur Brynjúlfsson og Guðbrandur Guðbrandsson .